laion/Wikipedia-Exotic huggingface dataset:
Tjiraa

Tjiraa הוא סרט עלילתי קצר נמיבי משנת 2012, בבימויה של קרישקה סטופלס. את התסריט כתבה טוסי טג'יג'ומבו, והסרט הוא כמעט כולו בשפה הילידית הנמיבית אוטג'יהררו. הסרט עוקב אחר וזובה, אישה צעירה מבני האובהרו, אשר חוזר הביתה לאחר שלמדה בגרמניה, ומגלה שבת דודתה נפטרה, והמשפחה שלה דורשת שתהיה לאשתו של האלמן שלה, כפי שהמסורת דורשת, ועל אף שווזובה מאוהבת במישהו אחר. שם הסרט הוא קיצור למילה האוטג'יהררית, Tjiramue, שפירושו "בת דוד". מסורת הנישואים באופן המתואר קיים זמן רב, והתפתח כדי לשמר הון ועוצמה בתוך שבטים ומשפחות בזמנים של קושי. אך מסורת זו גורמת לווזובה להיתקע בנישואים מתעללים, ונעדרים כל צל של אהבה או חיבה. המסר של הסרט הוא, אם כן, שגם מסורות שנוצרו למטרות לכאורה טובות, יכולות להפוך למזיקות. בסופו של הסרט, בני משפחתה של וזובה, לרבות אמה שהיא זו שביקשה ממנה לפעול על פי המסורת, רואים את הרע שבדבר. הסרט מתאר את העצמתה של וזובה, אשר מתנגדת למצב שהיא שרויה בו, ועוזבת את הנישואים המזיקים בברכת הוריה. השינוי החברתי ניכר בנרטיב זה, המשקף שיח קיים בחברה האובוהררית, המנסה ליצור איזון בין דרכיה המסורתיות לחיים המודרניים. הסרט נבחר להקרנה במגוון פסטיבלי קולנוע בינלאומיים, ביניהם פסטיבל התפוצה האפריקאית הבינלאומית בניו יורק, ופסטיבל הקולנוע בקאן, בפינת הסרט הקצר. הסרט הופק במימון ועדת הקולנוע הנמיבית. "Tjiraa", במסד הנתונים הקולנועיים IMDb (באנגלית) Writing Namibia: Literature in Transition, Krishnamurthy, Sarala, Vale, Helen, University of Namibia Press, 2018 Women excel in Namibian film making, Andreas Kathindi, The Villager, 22 May 2014
מקשת (ספינה)

מַקֶּשֶׁת הוא מונח המתייחס באופן ספציפי לספינה המשמשת לפריסת מוקשים בים. מבחינה היסטורית נעשו פעולות מיקוש על ידי ספינות, צוללות ומטוסים. מאז מלחמת העולם הראשונה הועסקו הספינות במיקוש הגנתי להתקנת מוקשים מבוקרים בנקודות שנקבעו מראש בקרבת ביצורי החוף או בנתיב הכניסה לנמל שיופעלו על ידי בקרת החוף כאשר ספינת המטרה תעבור בטווח האפקטיבי של המוקש. השימוש הנפוץ ביותר במונח "minelayer" הוא ספינה המשמשת לפריסת מוקש ימי. במלחמת העולם השנייה העסיקו הבריטים את המקשות במשלוחי מטענים לאזורים מבודדים, כגון מלטה וטוברוק. השילוב של מהירות גבוהה (עד 40 קשר) ויכולת נשיאה משקל רב היה מוצלח מאוד לכך. מקשת ימית יכולה להיות שונה במידה ניכרת בגודל, מספינות חופיות של כמה מאות טון. למשחתת - כמו ספינות של כמה אלפי טון תזוזה. מלבד מטענם של מוקשים ימיים רובם היו נושאות נשק נוסף להגנה עצמית, עם כמה חמושים מספיק כדי לבצע פעולות לחימה אחרות מלבד מיקוש כגון המשחתת הרומנית Murgescu אשר הועסקה בהצלחה כמלווה שיירות עo חימוש של: 2 תותחי 105 מ"מ, 2 תותחי 37 מ"מ, 4 תותחי 20x 2 n"n מ"ט, 2 מקלעים, 2 מטולי פצצות עומק. משחתת סקורי של הצי הסובייטי הוגדרה ככלי רב תכליתי ונוספה לה משימה של הטלת מוקשי עגינה מדגם "קראב". למעשה הוגדר הדגם כנושאות מוקשים של הצי. בנוסף לתותחים, טורפדו ופצצות עומק כנגד צוללות, היו על סיפון ירכתי המשחתת שני מסלולים להטלת מוקשים ימיים. למיקוש התקפי יש חשיבות רבה בהסתרת עובדת המיקוש ומניעת מידע על השטח המסוכן. על כן צוללת יכול להיות התשובה לבצעי מיקוש בפתח נמלי הצד השני. הצוללת הראשונה שתוכננה כך הייתה הצוללת הרוסית Krab בשנת 1912. והצוללת האמריקאית USS Argonaut. התפתחות המוקשים הימיים בצורה היכולה להיות מוטלת מצינור טורפדו מאפשרת לצוללות רבות לטעון מוקשים ולהטילם באופן חשאי. מדינות המחזיקות מקשות בסדר הכוחות של הצי הן: דרום קוריאה, פולין, שוודיה ופינלנד. בדרך כלל מדינות עם קו חוף ארוך, הים רדוד, שבו מיקוש ימי יהיה יעיל ביותר. ציים אחרים מתכננים כנראה ליצור אמצעי מיקוש מאולתרים בזמן מלחמה. למשל על ידי גלגול המוקש לתוך הים מסיפון הרכב דרך דלתות הפתיחה הפתוחות של מעבורת. בשנת 1984 נחשפו פעולות של חיל הים הלובי בים האדום כמה קילומטרים מדרום לתעלת סואץ, באמצעות מעבורת רכב. מדינות אחרות החשודות שיש להן תוכניות מיקוש לקראת במלחמה הן איראן וצפון קוריאה. החל ממלחמת העולם השנייה, שימשו [מטוסים צבאיים כדי להטיל מוקשים ימיים בהצנחה. בריטניה וארצות הברית עשו שימוש משמעותי במיקוש אווירי. מוקשים מסוג מגנטי לא מוכר הוטלו על ידי מטוס גרמני בשפך התמזה בתחילת המלחמה 1939 אחרי שמוקש כזה נפל בשטח הבוצי נבדק על ידי מומחים שלמדו איך זה עובד ואפשרה לפתח אמצעי נגד מתאימים. פעולות מיקוש מהאוויר של הבריטים היו: בים הצפוני במבואות הנמלים הגרמניים. בקרבת בלגרד ביוגוסלביה, ארצות הברית הפילה אלפי מוקשים במימי החופים היפנים, ותרמה לתבוסתה. מיקוש מאוויר הופעל גם במלחמת קוריאה ומלחמת וייטנאם. משחתת רוסית מניחה מוקש. טיפול במוקש לקראת הטלתו במקשת הקנדית HMCS Sankaty ליד חופי נובה סקוטיה במלחמת העולם השנייה. מקשת הצי הרומני 'אדמירל מורגסקו' שהופעלה גם כמשחתת ליווי, במלחמת העולם השנייה. מקשת KNM Brage של הצי הנורווגי, 1961. משחתת רוסית מדגם סקורי עם יכולת הטלת מוקשים. מקשת שוודית 'אאלסבורג', 1974. מקשת הצי הפיני FNS Uusimaa מסדרת 'המינמה'. מוקש ימי שולת מוקשים מדיה וקבצים בנושא מקשת בוויקישיתוף התמונה צולמה בתחילת המאה העשרים
המנון מיאנמר

עד סוף העולם (בבורמזית: ကမ္ဘာမကျေ, באנגלית: Kaba Ma Kyei) הוא ההמנון הלאומי של מיאנמר. ההמנון הולחן ונכתב על ידי סאיה טין ואומץ כהמנון רשמי ב-22 בספטמבר 1947. הוא מורכב משני חלקים, הקטע הראשון, בסגנון בורמזי מסורתי, ולאחריו מעבר לתזמורת פילהרמונית בסגנון מערבי. ကမ္ဘာမကျေ၊ မြန်မာပြည်၊ တို့ဘိုးဘွား အမွေစစ်မို့ ချစ်မြတ်နိုးပေ။ ပြည်ထောင်စုကို အသက်ပေးလို့ တို့ကာကွယ်မလေ၊ ဒါတို့ပြည် ဒါတို့မြေ တို့ပိုင်နက်မြေ။ တို့ပြည် တို့မြေ အကျိုးကို ညီညာစွာတို့တစ်တွေ ထမ်းဆောင်ပါစို့လေ တို့တာဝန်ပေ။ အဖိုးတန်မြေ။ gəbà mətʃè mjəm do̰ bó bwá ʔəmwè siʔmo̰ tʃʰiʔ mjaʔ nó bè pjì dàuN zṵ gò ʔəθeʔ pé lo̰ do̰ kà gwɛ̀ məlè dà do̰ pjè do̰ pjè do̰ mjè ʔətʃó gò ɲì ɲà zwà do̰ dədwè tʰáN sʰàuN bà so̰ lè do̰ ta waN pe ʔəpʰó dàN mjè הצדק והעצמאות ניצחו בארצנו, במולדתנו בה שולטת מדיניות של שוויון ללא דופי והעם חי בשלווה לארצנו, למולדתנו אנו נשבעים בזאת לשמר את האחדות והתרבות לנצח נצחים עד התפרצות סוף העולם, תחי מיאנמר! כי היא ירושת אמת מאבות אבותינו, אותה אנחנו אוהבים ומעריכים. נילחם ואת חיינו נקריב למען האיחוד, זו היא ארצנו, זו היא מולדתנו למען שגשוגה, נירתם למשימה, רואים אנו זאת כחובה, לעמוד כולנו כאחד על אדמתנו היקרה. דגל מיאנמר סמל מיאנמר מדיה וקבצים בנושא המנון מיאנמר בוויקישיתוף
אוזי שכטמן

אוסקר בנג'מין "אוזי" שכטמן (באנגלית: Oscar Benjamin "Ossie" Schectman;‏ 30 במרץ 1919 – 30 ביולי 2013) היה כדורסלן יהודי אמריקאי. שיחק בעונת הבכורה של ליגת ה-NBA (אז ה-BAA) במדי ניו יורק ניקס, ומוכר כשחקן שקלע את הסל הראשון בתולדות הליגה. שכטמן נולד ברובע קווינס שבניו יורק, להורים יהודים ממוצא רוסי. בין השנים 1938–1941 למד באוניברסיטת לונג איילנד, ושיחק בקבוצת הכדורסל שלה תחת המאמן קלייר בי, חבר היכל התהילה לעתיד. בעונת 1939 זכה עם הקבוצה באליפות "מחוז מטרופוליטן ניו יורק", ובעונת 1941 נבחר לחמישיית העונה של ליגת המכללות. בסיום לימודיו האקדמיים שיחק באופן מקצועי בקבוצת "פילדלפיה ספאס" מליגת ה-ABL, תחת אדי גוטליב – מאמן נוסף שהוצג בהמשך הקריירה בהיכל התהילה של הכדורסל. שכטמן שיחק בקבוצה במשך 5 עונות, וזכה עמה בשתי אליפויות בעונת 1943 ו-1945. בקיץ 1946 חתם שכטמן בקבוצת ניו יורק ניקס לקראת עונת הבכורה שלה ושל ליגת ה-BAA בה השתתפה. במשחק הבכורה של הליגה התמודדו הניקס מול טורונטו האסקיז באולמה הביתי של טורונטו – המייפל ליף גארדנס – בפני כ-7,090 צופים, ואת הנקודות הראשונות במשחק קלע שכטמן כשסיים התקפה מתפרצת ב"צעד וחצי". בשנת 1949 התרחבה ליגת ה-BAA והפכה לליגת ה-NBA, ובאופן רשמי נחשבות עונות ה-BAA כחלק מההיסטוריה של ה-NBA, כך שהמשחק בין טורונטו לניו יורק נחשב גם למשחק הבכורה של ליגת ה-NBA, והסל של שכטמן נחשב לסל הראשון שנקלע בתולדות ה-NBA. עד סיום אותה עונה קלע שכטמן 8.1 נקודות בממוצע למשחק, ומסר 2.0 אסיסטים למשחק אשר הציבו אותו במקום השלישי ב-NBA. לאחר עונה אחת בלבד בניו יורק עבר שכטמן לשחק בקבוצת "פטרסון קרסנטס" מהעיר פטרסון שבניו ג'רזי, אשר השתתפה בליגת ה-ABL. בעונתו היחידה בקבוצה, והאחרונה בקריירה, נבחר לחמישיית העונה של הליגה לאחר שהוביל את פטרסון למעמד גמר ה-ABL. בשנת 1998 הוצג שכטמן כחבר בהיכל התהילה הלאומי של הספורטאים היהודים אשר בלונג איילנד. ב-30 ביולי 2013 נפטר שכטמן בעיר דלריי ביץ' שבפלורידה, בהיותו בן 94. פרופיל, באתר Basketball-Reference פרופיל, באתר ליגת ה-NBA אוזי שכטמן, באתר "Find a Grave" (באנגלית) ההודעה על פטירתו של שכטמן, באתר וושינגטון פוסט, 31 ביולי 2013 פרופיל, באתר jewsinsports.org היסטוריית טורונטו האסקיז, כולל תיעוד הסל של שכטמן, באתר nbahoopsonline.com "הסיפור", בארכיון אתר הסרט "The First Basket",‏ 25 ביוני 2003 המובילים הסטטיסטיים של עונת 1946/1947, באתר basketball-reference.com
המנון קירגיזסטן

ההמנון הלאומי של הרפובליקה הקירגיזית (בקירגיזית: Кыргыз Республикасынын Мамлекеттик Гимни) אומץ ב-18 בדצמבר 1992. בהחלטת הפרלמנט הקירגיזי, הוא אומץ כהמנונה הלאומי של המדינה ב-18 בדצמבר 1992. השיר מנוגן בדרך כלל בסולם לה מז'ור. פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: צריך להחליף בתעתיק עברי. Ak moenkguelueue aska zoolor, talaalar, Elibizdin Zhaneu menen barabar. Sanseuz keuleum Ala-Toosun mekendep, Saktap keldi bizdin ata-babalar. Algalai ber, Keurgeuz el, Azatteukteun zholunda. Oerkuendoei ber, oesoe ber, Oez tagdeureunk kolunkda. Bayeurtadan buetkoen muenoez elime, Dostoruna dayar dilin berueuegoe Bul eunteumak el birdigin shiretip, Beikuttuktu beret Keurgeuz zherine. Atkareuleup eldin uemuet, tilegi, Zhelbiredi erkindiktin zhelegi. Bizge zhetken ata salteun, muraseun, Euyeuk saktap urpaktarga bereli. דגל קירגיזסטן סמל קירגיזסטן מדיה וקבצים בנושא המנון קירגיזסטן בוויקישיתוף
קופה משותפת

קופה משותפת הוא שעשועון טלוויזיה ישראלי בהנחיית עינב גלילי, שבמסגרתו שני מתמודדים מתחרים עם 4 שותפים פוטנציאליים על מיליון שקלים. השעשועון שודר מ-28 במרץ עד 30 בנובמבר 2018 בערוץ עשר, ומשודר גם בשידורים חוזרים ברשת 13 ובערוץ השעשועונים. בשעשועון מתחרים שני מתמודדים עם 4 שותפים פוטנציאליים על מיליון שקלים. כל אחד מהם רשאי להיעזר בשותפים שלו אם יסכים לחלוק איתם את הכסף. בשלב הראשון ישנם 6 סיבובים. בכל סיבוב מקבל כל מתמודד שאלה אחת ששווה 5,000 שקלים. במידה ואחד המתמודדים לא יודע את התשובה הוא יכול להתייעץ עם אחד מהשותפים, אך במידה ויתייעץ איתו יכנס גם הוא כשותף בקופה. לאחר 6 סיבובים שותפים שלא הצליחו להיכנס לקופה יעזבו את המשחק. בשלב השני הנקרא "מגדילים קופה" יש 4 סיבובים. בכל סיבוב המתמודד שיענה קודם ויענה תשובה נכונה יוסיף 10,000 שקל, ובמידה ויטעה יוריד 5,000 שקלים מהקופה. בשלב זה יכולים המתמודדים להתייעץ עם השותפים שהכניסו לקופה. בתום השלב, המתמודד עם שווי הקופה הגבוה יותר יעבור לשלב הבא. בשלב זה ישנן 6 שאלות. אחרי כל שאלה יכול המתמודד לפרוש ולחלק את הכסף בין השותפים שלו. במידה והמתמודד או אחד השותפים ענה תשובה לא נכונה המשחק נגמר. במידה והמתמודד ענה לבד על השאלה הוא יכול להדיח את אחד השותפים. התוכנית עלתה לשידור ב-28 במרץ 2018. שידור התוכנית הופסק לאחר שישה פרקים. התוכנית חזרה לשידור ב-14 בנובמבר 2018, והפרק האחרון שודר ב-30 בנובמבר 2018. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית גדי סולומון מ"ישראל היום" ציין לטובה את הנחייתה של עינב גלילי: ”נראה שהיא מרגישה מאוד בנוח בתפקיד החדש: מנהלת סמול-טוק עם המתמודדים, פה ושם זורקת הערות ציניות ובסך הכל עושה הנחיה אלגנטית ואינטליגנטית”. אתר האינטרנט הרשמי של קופה משותפת קופה משותפת, במיזם "אישים" לתיעוד היצירה הישראלית נועה פרייס‏, רייטינג יומי: דני שובבני, באתר וואלה, 29 במרץ 2018 אלכסנדר כץ, מתחילים להתאושש מהחג: עדי אשכנזי ו-The wall מתחזקות, באתר אייס, 9 באפריל 2018 אלכסנדר כץ, שיא עונתי של 17.5% לעדי אשכנזי - פי 5 מהפריים של עשר, באתר אייס, 16 באפריל 2018 דוד ורטהיים‏, רייטינג יומי: מדריד אהובתי, באתר וואלה, 26 באפריל 2018 משה בנימין, הצ'מפיונס שורדת את ל"ג בעומר בנתון דו ספרתי - השאר נכנעו, באתר אייס, 3 במאי 2018 אלכסנדר כץ, 11.5% צפו בהודעת ההתפטרות של שר הביטחון אביגדור ליברמן, באתר ביזפורטל, 15 בנובמבר 2018 אלכסנדר כץ, החורף מגיע: קשת משיקה את 'כפולים' עם 16.2% ו-385K צופים, באתר ביזפורטל, 22 בנובמבר 2018 גדי סולומון, "קופה משותפת": לעוף על עינב גלילי, באתר ישראל היום, 29 במרץ 2018
רגינה דניאלס

רגינה דניאלס (באנגלית: Regina Daniels; נולדה ב-10 באוקטובר 2000) היא שחקנית ומפיקת סרטים ניגרית. דניאלס למדה בבית הספר התיכון "הוליווד אינטרנשיונל", ובשנת 2018 דווח שהיא סטודנטית באוניברסיטת איגביניון (אנ'). דניאלס התחילה לשחק בגיל 7 בהשפעת אמה השחקנית, ריטה דניאלס. היא קיבלה תמיכה מאמה ומאחיה. בסרטה הראשון, "Marriage of Sorrow" (בתרגום חופשי לעברית: נישואי צער), היא הרוויחה מעל עשרת אלפים נאירה. היא נכנסה לאור הזרקורים בסרט של נוליווד שכותרתו "Miracle Child" (בתרגום חופשי לעברית: ילד פלא) בשנת 2010, שם היא פעלה לצד שחקנים פופולריים, ביניהם צ'יקה איקה ומרסי ג'ונסון. ב-20 בינואר 2019 היא מונתה לרכזת קמפיין הנוער של אטיקו אבובכר. Dumebi in School Python Girl The Bat-Man The Jericho Plantain Girl Jaja the Great The Jericho ‏ (as producer) Twins Apart ‏ (as producer) Tears of Ojiugo Wipe your Sorrows Royal Covenant Traditional War ‏ (Part 1) Stronger Than the Gods The King and The Python Hanging Coffin Evil messenger 1 and 2 Queen Rebeca 2015: השחקנית המבטיחה ביותר של השנה בפרסי הבידור City People. 2016: שחקן המשנה הטוב ביותר של השנה בפרסי הבידור City People. 2016: השחקנית המבטיחה ביותר של השנה בפרסי הבידור City People. 2017: שחקנית המשנה הטובה ביותר של השנה בפרסי הבידור City People. 2018: הפנים של נוליווד של השנה בפרסי הבידור City People. רגינה דניאלס היא ביתה של השחקנית ריטה דניאלס. יש לה חמישה אחים (שלושה אחים ושתי אחיות). מדיה וקבצים בנושא רגינה דניאלס בוויקישיתוף רגינה דניאלס, במסד הנתונים הקולנועיים IMDb (באנגלית) רגינה דניאלס, במסד הנתונים הקולנועיים KinoPoisk (ברוסית) 10 Things You Need To Know About 15-Year-Old Nollywood Actress, Regina Daniels,‏ Anita Oguni, באתר "StarGist"‏, 29 בדצמבר 2016 Regina Daniels: As a 14-year-old Actress, I Earned N500,000 for a Role, באתר "THISDAYLIVE"‏, 23 ביולי 2016 Regina Daniels: Nigerian actress biography Read more: https://www.legit.ng/1100121-regina-daniels-nigerian-actress-biography.html#1100121,‏ George Ibenegbu, באתר "Nigeria News today & Breaking Naija news"‏, 22 בפברואר 2018 Teen Actress Regina Daniels Bags Igbinedion University Award,‏ The Eagle Online, באתר "The Eagle Online"‏, 6 ביוני 2018 Regina Daniels Attends Igbinedion University, Shocking Revelations About Her Education Life,‏ Oladimeji, באתר "36NG: Naija Entertainment News"‏, 8 בנובמבר 2017
המנון לאוס

פנג סאט לאו (בלאית: ເພງຊາດລາວ, בתרגום לעברית: המנון אנשי לאו, באנגלית: Pheng Sat Lāo) הוא ההמנון הלאומי של לאוס. השיר הולחן ונכתב בידי ד"ר ת'ונגדי סואונת'ונוויצ'יט בשנת 1941, ואומץ כהמנונה הרשמי של ממלכת לאוס ב-1945. מילות השיר שוכתבו לאחר ניצחונו של פאת'ט לאו במלחמת האזרחים הלאית וקבלת עצמאותה של הרפובליקה הדמוקרטית העממית של לאוס ב-1975. מילות השיר החדשות, נכתבו על ידי סיסאנה סיסאן. דגל לאוס סמל לאוס מדיה וקבצים בנושא המנון לאוס בוויקישיתוף
פסטיבל הסרטים ג'ובה

פסטיבל הסרטים ג'ובה הוא פסטיבל הסרטים הראשון אשר הוקם בדרום סודאן. הפסטיבל נוסד בשנת 2016, חמש שנים לאחר ייסוד המדינה, אשר השיגה את עצמאותה מסודאן ב-2011. מטרת הפסטיבל הייתה לתת במה לעבודתם של יוצרים מקומיים, ולשנות את תפישת הציבור העולמי לגבי המדינה, ולהראות שהיא לא רק מוקד לזוועות המלחמה. יוזם הפסטיבל הוא סימון בינגו, יוצר קולנוע אשר מבקש לעזור לדרום סודאן "למצוא זהות משלנו", ולהשיל את התיוג כשוחרי מלחמה. ההיסטוריה האישית שלו הייתה המקבילה של ההיסטוריה של ארצו: הוא נמלט כילד יחד עם משפחתו כשפרצה מלחמת האזרחים הסודאנית, ושהה עשר שנים במחנה הפליטים קקומה בצפון-מזרח קניה, עם עוד כ-57,000 פליטים, רבים מהם מדרום סודאן. הוא שב לארצו רק ב-2009. אך לאחר הסכם העצמאות של 2011, פרצה מלחמה חדשה בין תומכיו נשיא דרום סודאן הראשון, סלבה קיר, ותומכי סגן הנשיא, ריק מצ'אר, שהייתה בעצם מלחמה בין השבטים העיקריים של המדינה, הדינקה והנואר. בין 2013 ל-2015 נהרגו אלפים, וכ-2 מיליון דרום סודאנים נעקרו ממקומם. אחרי הסכם השלום של 2015, החל תהליך של בנייה מחדש, ובינגו הוא בין המחזיקים בדעה שייסוד ובניית התרבות והאמנויות הוא חלק בלתי נפרד מבניית המדינה. הפסטיבל הראשון התקיים במרכז התרבות ניאקורון בעיר ג'ובה. הוא כלל רצועות סרטים קצרים וסרטים באורך מלא, סרטים עלילתיים וסרטים תיעודיים, למשך שלושה ימים. בערב הסגירה, נערך טקס פרסים במגוון קטגוריות, ביניהם בימוי, עריכה, ומשחק. רבים מהסרטים עסקו בנושאים בעלי משמעות חברתית ופוליטית בדרום סודאן, ביניהם נישואי ילדות ונישואים בכפייה, שכן יותר ממחצית הנשים הדרום סודאניות נאלצות לתוך מסגרת נישואים לפני הגיען לגיל 18; וכן בפרקטיקה הנקרא דוחאן, בה נשים כורעות בפיסוק רגליים מעל גחלים בוערים, מתוך האמונה שבכך יספקו עונג מיני מוגבר לבעליהן. בשנתו השנייה של הפסטיבל, התקבלו 75 סרטים על ידי מארגני הפסטיבל, לעומת 40 בשנה הראשונה. הסרט הזוכה של הפסטיבל היה "ואג'ה טה ג'אנה", שפירושו "הכאב של הילד". הסרט מספר את סיפורה של נערה אשר נאלצת להפסיק לימודיה בשל מלחמת האזרחים, אך הוריה נאבקים שתוכל להמשיך ללמוד, ובתם משגשגת. נושא החינוך לבנות הוא מרכזי בשיח החברתי-פוליטי בדרום סודאן, מכיוון שכמו מדינות רבות באזור, פחות מושקע בחינוך בנות מלכתחילה, ורבות נאלצו לנשור מהלימודים בעתות המלחמה. המהדורה השלישית של הפסטיבל נקבעה להיערך בין 10–15 בדצמבר 2018. גם בשנה זו, גדל מספר הסרטים הדרום סודאניים שהתקבלו על ידי ועד הפסטיבל, וכן התקבלו גם סרטים מלפחות 14 מדינות נוספות. הפסטיבל כולל פאנלים וסדנאות בנוסף להקרנות וטקס הפרסים. הבימוי הטוב ביותר הצילום הטוב ביותר העריכה הטובה ביותר השחקנית הטובה ביותר השחקן הטוב ביותר שחקנית המשנה הטובה ביותר שחקן המשנה הטוב ביותר הסרט העלילתי הטוב ביותר הסרט התיעודי הטוב ביותר סרט הקומדיה הטוב ביותר הסרט הקצר הטוב ביותר התסריט הטוב ביותר הסאונד הטוב ביותר הסרט הזר הטוב ביותר הסרט הטוב ביותר על זכויות האדם הפרס ההומניטרי סרט הסטודנטים הטוב ביותר אתר האינטרנט הרשמי של פסטיבל הסרטים ג'ובה THE JUBA IDENTITY: South Sudan’s First Film Festival Recasts Its Image, Connor Gaffey, Newsweek, July 7, 2016 Juba Film Festival 2017, BBC, September 13, 2017 African Film Festivals You Can Attend In 2018, Film Blog Africa, April 3, 2018 Juba Film Festival set for December, Juba Monitor, Aug 31, 2018
ויאריאל

ויאריאל (ספרדית: Villarreal, ולנסית: Vila-real) היא עיר במזרח ספרד, במחוז קאסטיון אשר בקהילה האוטונומית ולנסיה. העיר מונה, נכון ל-2007, 49,405 נפשות והיא השנייה בגודלה במחוזה והעשירית בוולנסיה. בעבר ויאריאל הייתה ידועה בגידולי התפוזים, אך כיום התעשייה הבולטת בעיר היא יצור אריחי קרמיקה. בשנים האחרונות נודעה העיר ברחבי העולם גם בזכות קבוצת הכדורגל שלה, אשר משתתפת בליגת העל הספרדית ובטורנירים האירופיים השונים. ויאריאל הוקמה בהוראת מלך אראגון חיימה הראשון בשנת 1274 ובשל כך זכתה לשמה - "ויאריאל", אשר בתרגום מספרדית משמעותו "עיירת המלך". העיירה הוקמה במטרה לבצר את האזור לאחר שחיימה הצליח לכובשו מידי המוסלמים. העיירה מוקמה על הדרך הרומית העתיקה אשר עברה באזור ושלטה על דרכי התעבורה לעיירה בוריאנה, אשר הייתה באותה העת תחת שלטון מוסלמי. העיירה התרחבה עם הזמן ובמאה ה-14 יצאו הבתים אל מעבר לחומות המקוריות. במאה ה-16 נחפרו בארות ובוצעה השקיה של שטחים יבשים, אשר הביאה להתפתחות החקלאות. על אף מפלות שספג היישוב במהלך מלחמת הירושה הספרדית, ולצד נטילת חלק במרידות רבות במאה ה-18, החלו להתפתח ביישוב תעשיות שונות, בעיקר טקסטיל ובמאה ה-19 גידולי תפוזים, אשר הפכו עם הזמן לעיקר המסחר בעיר. מדיה וקבצים בנושא ויאריאל בוויקישיתוף אתר האינטרנט הרשמי של ויאריאל ויאריאל, ברשת החברתית אקס (טוויטר) ויאריאל, באתר אנציקלופדיה בריטניקה (באנגלית)
המנון קמבודיה

נוקור ריטש (בקמרית: បទនគររាជ, בתרגום לעברית: מלכות מפוארת) הוא ההמנון הלאומי של ממלכת קמבודיה. מילות השיר נכתבו על יד צ'ואון נאת' ומנגינתו מבוססת על לחן של שיר קמבודי עממי. השיר אומץ לראשונה כהמנונה של קמבודיה ב-1941 ופעם שנייה ב-1947, לאחר קבלת עצמאותה מצרפת. בשנת 1970, בוטלה המלוכה וכמו כן בוטל מעמדו של השיר כהמנון לאומי. ב-1975, הוחלף ההמנון על ידי הקמר רוז' ב-"Dap Prampi Mesa Chokchey" (שבעה עשר באפריל המפואר). ההמנון שוחזר לאחר ניצחון המפלגה הרויאליסטית FUNCINPEC בבחירות שהתקיימו במדינה ב-1993. សូមពួកទេវត្តា រក្សាមហាក្សត្រយើង អោយបានរុងរឿង ដោយជ័យមង្គលសិរីសួស្តី យើងខ្ញុំព្រះអង្គ សូមជ្រកក្រោមម្លប់ព្រះបារមី នៃព្រះនរបតី វង្សក្សត្រាដែលសាងប្រាសាទថ្ម គ្រប់គ្រងដែនខ្មែរ បុរាណថ្កើងថ្កាន។ ប្រាសាទសីលា កំបាំងកណ្តាលព្រៃ គួរអោយស្រមៃ នឹកដល់យសស័ក្តិមហានគរ ជាតិខ្មែរដូចថ្ម គង់វង្សនៅល្អរឹងប៉ឹងជំហរ យើងសង្ឃឹមពរ ភ័ព្វព្រេងសំណាងរបស់កម្ពុជា មហារដ្ឋកើតមាន យូរអង្វែងហើយ។ គ្រប់វត្តអារាម ឮតែសូរស័ព្ទធម៌ សូត្រដោយអំណរ រំឮកគុណពុទ្ធសាសនា ចូរយើងជាអ្នក ជឿជាក់ស្មោះស្ម័គ្រតាមបែបដូនតា គង់តែទេវត្តា នឹងជួយជ្រោមជ្រែង ផ្គត់ផ្គង់ប្រយោជន៍ឱយ ដល់ប្រទេសខ្មែរ ជាមហានគរ។ Som pouk tepda rak sa moha khsath yeung Oy ben roung roeung doy chey monkol srey soursdey Yeung Khnom preah ang som chrok Krom molup preah Baromey Ney preah Noropdey vong Khsattra del sang preah sat thmr Kroup Kraung dèn Khmer borann thkoeung thkann. Prasath séla kombang kan dal prey Kuor oy srmay noeuk dl yuos sak Moha Nokor Cheat Khmer dauch Thmar kong vong ny lar rung peung chom hor. Yeung sang Khim por pheap preng samnang robuos Kampuchea. Moha rth koeut mien you ang veanh hey. Kroup vath aram lu tè so sap thoeur Sot doy am no rom lik koun poth sasna Chol yeung chea neak thioeur thiak smos smak tam bep donnta Kong tè thévoda nùng chuoy chrom chrèng phkot phkang pra yoch oy Dol prateah Khmer chea Moha Nokor מי ייתן והמלאכים ישמרו על מלכנו, יעניקו לו אושר ושגשוג. אנחנו משרתיו מבקשים לחסות בשלמות שושלת השליטים, שנועדו לבנות מקדשים ולשלוט על אדמת חמר המפוארת. מקדשים של אבן חבויים ביער. חשוב על הממלכה הגדולה מנצחת. גזע חמר עומד מוצק כאבן. אנחנו מתפללים לייעוד הטוב של קמבודיה, האומה המפוארת ביותר שקמה. דהרמה קומו, עלו מהמנזר. שירו בשמחה, משמרי הבודהיזם. היו נאמנים לאמונת אבותיכם. בוודאי נזכה בברכת המלאכים, בשביל האומה הגדולה של חמר. דגל קמבודיה סמל קמבודיה מדיה וקבצים בנושא המנון קמבודיה בוויקישיתוף
וירג'יל צ'פמן

וירג'יל מונדיי צ'פמן (באנגלית: Virgil Munday Chapman‏; 15 במרץ 1895 - 8 במרץ 1951) היה פוליטיקאי אמריקאי חבר המפלגה הדמוקרטית, אשר ייצג את מדינת קנטקי בקונגרס של ארצות הברית. צ'פמן נולד במידלטון שבקנטקי. הוא התמחה בחוק ומשפט בערים פריז ואירווין, ולבסוף בבירת קנטקי לקסינגטון. בשנים 1918–1920 כיהן כתובע העיר אירווין. ב-1924 נבחר צ'פמן לבית הנבחרים של ארצות הברית ושם כיהן שתי תקופות כהונה כנציגו של מחוז הקונגרס השביעי של מדינת קנטקי, בשנים 1925–1929. ב-1928 איבד צ'פמן את מושבו בבית הנבחרים, באותה העת בה נבחר הרברט הובר לנשיא ארצות הברית, הובס צ'פמן בבחירות הכלליות בידי רוברט אי. לי בלקבורן. כעבור שנתיים, ב-1930, ניצח את בלקבורן ושב אל בית הנבחרים. הוא נבחר גם הפעם לשתי תקופות כהונה (1931–1935), מטעם מחוז הקונגרס השביעי. צ'פמן אז נבחר לייצג את מחוז הקונגרס השישי של קנטקי בבית הנבחרים בשנים 1935-1949. ב-1948 ניצח צ'פמן את הסנאטור הרפובליקני המכהן של קנטקי, ג'ון שרמן קופר, ונבחר לסנאט של ארצות הברית. צ'פמן נהרג בתאונת דרכים בוושינגטון הבירה ב-8 במרץ 1951, ומותו נקבע בבית החולים של צי ארצות הברית בבת'סדה. הוא נטמן בבית העלמין של פריז שבקנטקי. מאוחר יותר, נתברר כי צ'פמן סבל מאלכוהוליזם. בספרו של רוברט קארו, זוכה פרס פוליצר, "מאסטר הסנאט", צ'פמן תואר כסנאטור שנהג להסתגר באורח שגרתי בגבעת הקפיטול. צ'פמן הוחלף הן בבית הנבחרים והן בסנאט על ידי תומאס אנדרווד. זה מצב די נדיר אם כי לא ייחודי. גם חברי הקונגרס דן קווייל, ויליאם האת'וויי, ספארק מאטסונאגה, הנרי הנסברו וג'ונתן צ'ייס הוחלפו על ידי אותו האיש הן בקונגרס והן בסנאט. מדיה וקבצים בנושא וירג'יל צ'פמן בוויקישיתוף וירג'יל צ'פמן, באתר המדריך הביוגרפי של הקונגרס של ארצות הברית (באנגלית) וירג'יל צ'פמן, באתר "Find a Grave" (באנגלית) וירג'יל צ'פמן, באתר המדריך הביוגרפי של הקונגרס של ארצות הברית (באנגלית)
Tame Impala (אלבום)

Tame Impala הוא המיני-אלבום השני של להקת הרוק האוסטרלית טיים אימפלה. האלבום שוחרר ב-11 באוקטובר 2008 באמצעות Modular Records. הוא הגיע למקום 10 במצעד המוזיקה האוסטרלי. שלושה סינגלים שוחררו מהמיני-אלבום: "Desire Be, Desire Go"‏, "Half Full Glass of Wine" ו-"Skeleton Tiger"; כל השלושה קיבלו שידור רדיו בינלאומי ברשת Triple J.‏ "Half Full Glass of Wine" הגיע למספר 75 במצעד Hottest 100 של Triple J. האלבום הוצא מחדש בשנת 2013 כחלק מיום חנויות התקליטים בגרסת ויניל. השירים במיני-אלבום נבחרו מתוך כ-20 שירים שקווין פארקר, סולן הלהקה, כתב כבר ב-2003, שאותם שלח לחברת התקליטים "Modular Recordings". כשדיבר על שחרורו של המיני-אלבום, פארקר אמר: "רוב השירים על המיני-אלבום לא נועדו להישמע על ידי כל פרת', שלא לדבר על כל העולם. הם הוקלטו רק בשביל ההאזנה שלי, וכדי שאוכל לצרוב CD של זה ולשים אותו במכונית או לתת אותו לחברים שלי". כל השירים נכתבו והולחנו על ידי קווין פארקר.  מידע על האלבום Tame Impala באתר MusicBrainz האלבום Tame Impala באתר Discogs perthbandstv (2009-01-15), perthbands.tv episode 5 - Tame Impala, נבדק ב-2018-11-21
אלברכט השלישי, רוזן הבסבורג

אלברכט השלישי, רוזן הבסבורג (נפטר ב-25 בנובמבר 1199) הידוע גם בשם אלברכט העשיר, היה רוזן הבסבורג ואב קדמון של בית הבסבורג. אלברכט היה בנו של ורנר השני, רוזן הבסבורג, וירש את נחלותיו לאחר מותו בשנת 1167. אלברכט התחתן עם איטה פון פולנדורף, בתו של רודולף, רוזן פולנדורף. כמו אביו, הוא היה תומך נאמן של בית הוהנשטאופן. ב-1186 הוא קיבל לשליטתו רוזנות אלזס עילית. אלברכט היה אביו של רודולף השני, רוזן הבסבורג, אשר ירש את נחלותיו לאחר מותו ב-25 בנובמבר 1199. מדיה וקבצים בנושא אלברכט השלישי, רוזן הבסבורג בוויקישיתוף The Encyclopædia Britannica: a dictionary, 1894, p.405, Books-Google-AAJ. Denham, Sir James, The Cradle of the Hapsburgs, (Chatto & Windus, 1907), xi. ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.